Eduardo Duarte e Silva

**Eduardo Duarte e Silva** (født 27. januar 1852 i Florianópolis i Brasil, død 16. oktober 1924 i Rio de Janeiro) var en brasiliansk katolsk biskop av Uberaba.
## Liv og virke
### Bakgrunn
Eduardo Duarte e Silva var sønn av politikeren Carlos Duarte Silva og hans hustru Maria Leopoldina Marques Guimarães. Han studerte han i Florianópolis og Rio de Janeiro med jesuittene, blant hvilke han oppdaget sitt prestekall. Bare 16 år gammel, i 1868, ble han senst til Roma for å studere filosofi ved Det pavelige latinamerikanske kolleg (* Pio Latino*).

### Prest
Eduardo Duarte e Silva ble ordinert til prest den 19. desember 1874. Etter presteordinasjonen tilbrakte han ytterligere fire år i Roma, inntil han hadde doktorgrad i filosofi og teologi fra Det pavelige gregorianske universitet. I Roma tok han også en universitetsgrad som tilsvarer en mastergrad i kirkerett. I Brasil tok han spesialiseringskurs i brasiliansk sivilrett og *[[Laudêmio]]*, en gammel kirkelig skatt. I Brasil fikk han tittelen monsignor. 

I byen Rio de Janeiro ble han utnevnt til kapellan for skoleskipet *«Javari»*, under kommando av hans onkel, en admiral. Han flyttet til sine foreldre i Florianópolis, hvor han i to år var assistent i menighet. Etter farens død flyttet hele familien til Rio de Janeiro, hvor han arbeidet i 13 år som assistent i gudstjenestene i katedralen.

I 1880 ble han utnevnt til keiserlig kapellan i en seremoni med keiser Dom Pedro II til stede. Den 2. mai 1889 ble han utnevnt til grevekommandør av Kristi orden av Dom Pedro II. 

Utnevnelsen av msgr Eduardo til biskop av Goiás bispedømme skjedde på en unik måte i brasiliansk kirkehistorie. I Rio de Janeiro var han venn av erkebiskop Joaquim Arcoverde de Albuquerque Calvacanti, som hadde nektet å akseptere bispeutnevnelse to ganger: én gang for koadjutorbiskop av Bahia og en annen gang for biskop av Goiás. I et ønske om å forklare seg personlig for pave Leo XIII, dro han til Den hellige stol. Han inviterte Eduardo Duarte e Silva til å følge med til Roma. Dermed dro msgr. Eduardo til Roma bare for å få muligheten til å delta i en pavelig audiens.

### Biskop av Goiás
I den nevnte audiensen med msgr Arcoverde, i 1891, utnevnte paven Eduardo til biskop for Goiás bispedømme, som var vakant på grunn av msgr Arcoverdes avgang. På den tiden tok et brev fra Roma til Rio de Janeiro tre måneder. For å spare tid og byråkrati på grunn av slike forsinkelser, inviterte paven personlig monsignor Eduardo til å bli biskop av Goiás bispedømme.

Den 23. januar 1891 utnevnte pave Leo XIII ham til biskop av Goiás. Camerlengoen, kardinal Lucido Maria Parocchi, ordinerte ham til biskop den 8. februar samme år på *Pio Latino*; medkonsekratorene var erkebiskopen av Guatemala, Ricardo Casanova y Estrada, og den emeriterte biskopen av Goiás, Joaquim Arcoverde de Albuquerque Cavalcanti.

Grunnet reisetiden fra Roma til det indre Brasil tok Dom Eduardo besittelse av sitt bispedømme ved fullmakt, og bare måneder senere, den 29. september 1891, steg han inn i katedralen i Goiás Velho, den tidligere hovedstaden i staten. Goiás bispedømme hadde 94 sogn, og 54 var uten prest; det omfattet hele staten Goiás opp til erkebispedømmet Mariana, i sørlige Minas Gerais, inkludert byen Uberaba.

På grunn av bispedømmets store territoriale utstrekning ba Dom Eduardo Vatikanet om å opprette Uberaba som et nytt bispedømme, vws å skille det fra det enorme territoriet til bispedømmet Goiás. Først i begynnelsen av 1907 var Dom Eduardo sikker på at Den hellige stol ville opprette det nye bispedømmet Uberaba. Men Vatikanet betinget opprettelsen av det nye bispedømmet Uberaba med byggingen av katedralen.

Med hjelp fra en svært motivert befolkning bygde Dom Eduardo denne katedralen, som ble innviet 27. januar 1907. Og for å bevise at han adlød den romerske kuriens betingelser, beordret Dom Eduardo at ordene på latin, som fortsatt kan leses i ettertid, skulle skrives på frontispiecen til den fremtidige katedralen i Largo do Cuiabá: *«DIVO. CORDI. JESU. POSUIT EDUARDUS EPISCOPUS GOYAS 1905» = «TIL JESU GUDDOMMELIGE HJERTE, ETABLERT AV EDUARDO, BISKOP AV GOIÁS I 1905».*

Biskop Eduardo beordret at det skulle tas et fotografi av fasaden til den fremtidige katedralen, som allerede var bygget, og at inskripsjonene på frontispisen bekreftet at det fremtidige bispedømmet Uberaba allerede hadde bygget sin katedral, ett av kravene fra Den hellige stol.

### Biskop av Uberaba
Etter å ha oppfylt alle kravene som Roma stilte, ble Uberaba bispedømme opprettet av pave Pius X den 29. september 1907. På grunn av omstendighetene rundt det faktum at biskop Eduardo fortsatt var biskop av Goiás, kunne han først ta over Uberaba bispedømme da Roma autoriserte ham gjennom det apostoliske brev *«Apostolatus Officium»* av 8. november 1907, som fritok ham fra Goiás bispedømme og utnevnte ham til den første biskopen av Uberaba bispedømme. Hans besittetaggelse av Uberaba bispedømme fant sted den 24. mai 1908.

Den 14. mars 1923 aksepterte pave Pius XI biskop Eduardo Duarte e Silvas avskjedssøknad.

Han døde den 16. oktober 1924 i Rio de Janeiro.

## Verker
* *Carta pastoral do bispo, saudando aos seus diocesanos no dia de sua sagração* (1891)
* *Autobiografia De Dom Eduardo Duarte Silva, Bispo De Goyaz*

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Biskop *Eduardo Duarte e Silva* (1920-2012) *1954

## Litteratur
* *D. Eduardo Duarte e Silva, Bispo de Goiás* 

## Referanser